Ludwig IV. (HRR)

Dr **Ludwig IV.** (bekannt as **Ludwig dr Bayer**; * 1282 oder 1286 z Münche; † 11. Oktober 1347 z Puch bi Fürstefäldbrugg) us em Huus Wittelsbach isch vo 1314 aa dr röömisch-dütsch Köönig und ab 1328 dr Kaiser vom Häilige Röömische Riich gsi.

Noch em Dood vom Kaiser Heinrich VII. si im röömisch-dütsche Riich im Joor 1314 mit em Wittelsbacher Ludwig und em Habsburger Friidrich zwäi Köönig gweelt und kröönt word. Dr Kampf um e Droon het meereri Joor duurt und in dr Schlacht bi Müüldorf 1322 e Vorentschäidig für die wittelsbachischi Site gfunde. Mit em Münchner Verdraag vo 13 isch für e Zitli e Dobbelköönigdum festgläit worde, was im middelalterlige Riich völlig umbekannt gsi isch, und Usenandersetzig beändet. Wo dr Ludwig sich in Norditaalie iigmischt het, het er e Komflikt mit em Bapstdum aagfange, wo en fast si gsamti Herschaftszit, vo 1323/24 bis zu sim Dood 1347 beschäfdigt het. Dr Wittelsbacher isch 1324 exkommuniziert worde und isch bis zu sim Dood im Chillebann bliibe. Wääred em Komflikt mit dr Kurie het sich d Riichsverfassig in e sekulaari Richdig entwigglet. Im Joor 1328 het e „bapstfreiji“ Kaiserchröönig stattgfunde, wo dr Ludwig d Kaiserchroone vom röömische Volk üüberchoo het. Dr Ludwig isch dr erst Wittelsbacher gsi, wo röömisch-dütsche Kaiser worde isch. Im 14. Joorhundert häi em kuriaali Kwelle um e Bapst ume dr Schlötterlig „dr Bayer“ *(Bavarus)* aaghänggt. Vo de 1330er Joor aa het dr Ludwig si Huusmachtpolitik intensiwiert und mit Niiderbayre und em Tirool groossi Gebiet erworbe. Dr Usbau vo sinere Herrschaft isch aber au gföörlig für d Konsensherrschaft mit de Fürste as wääsentligs Herrschaftsmuster vom 14. Joorhundert gsi. Wäge dene Spannige im Gliichgwicht zwüsche de Fürste und em Kaiser isch 1346 dr Karl IV. as Geegeköönig gweelt worde. Ludwig isch immer no im Chillebann gsi, won er 1347 gstorbe isch.

## Kwelle
Dr Ardikel «Ludwig IV. (HRR)» uf dr dütsche Wikipedia

## Liddratuur

* Konrad Ackermann, Walter Jaroschka (Uusegääber): *Ludwig der Bayer als bayerischer Landesherr. Probleme und Stand der Forschung. Festschrift für Walter Ziegler* (= *Zeitschrift für bayerische Landesgeschichte.* Band 60,1). Beck, München 1997 (Digitalisat).
* Martin Clauss: *Ludwig IV. der Bayer. Herzog, König, Kaiser.* Pustet, Regensburg 2014, ISBN 978-3-7917-2560-4.
* Marie-Luise Heckmann: *Stellvertreter, Mit- und Ersatzherrscher. Regenten, generalstatthalter, Kurfürsten und Reichsvikar in Regnum und Imperium vom 13. bis zum frühen 15. Jahrhundert* (= *Studien zu den Luxemburgern und ihrer Zeit.* Bd. 8/1). Fahlbusch Verlag, Warendorf 2002, ISBN 3-925522-21-2, S. 433–493.
* Martin Kaufhold: *Gladius spiritualis. Das päpstliche Interdikt über Deutschland in der Regierungszeit Ludwigs des Bayern* (= *Heidelberger Abhandlungen zur mittleren und neueren Geschichte.* Neue Folge, Heft 6). Winter, Heidelberg 1994, ISBN 3-8253-0192-3.
* Michael Menzel: *Die Zeit der Entwürfe (1273–1347)* (= *Gebhardt Handbuch der Deutschen Geschichte.* Bd. 7a). 10. Uflaag. Klett-Cotta, Stuttgart 2012, ISBN 978-3-608-60007-0, S. 153–191.
* Michael Menzel: *Ludwig der Bayer. Der letzte Kampf zwischen Kaisertum und Papsttum.* In: Alois Schmid, Katharina Weigand (Uusegääber): *Die Herrscher Bayerns. 25 historische Portraits von Tassilo III. bis Ludwig III.* Beck, München 2001, ISBN 3-406-48230-9, S. 106–117.
* Hermann Nehlsen, Hans-Georg Hermann (Uusegääber): *Kaiser Ludwig der Bayer. Konflikte, Weichenstellungen und Wahrnehmung seiner Herrschaft* (= *Quellen und Forschungen aus dem Gebiete der Geschichte.* Neue Folge, Heft 22). Schöningh, Paderborn u. a. 2002, ISBN 3-506-73272-2. (Aufsatzsammlung zu wichtigen Themenkomplexen; Digitalisat).
* Roland Pauler: *Die deutschen Könige und Italien im 14. Jahrhundert. Von Heinrich VII. bis Karl IV.* Wissenschaftliche Buchgesellschaft, Darmstadt 1997, ISBN 3-534-13148-7, S. 117ff.
* Alois Schütz: *Kronrat und Reichskanzlei als Zentralbehörden des Reiches unter Ludwig dem Bayern* (= *Quellen und Forschungen aus dem Gebiet der Geschichte.* Neue Folge, Heft 23). Schönigh, Paderborn 2005, ISBN 3-506-73273-0.
* Hermann Otto Schwöbel: *Der diplomatische Kampf zwischen Ludwig dem Bayern und der römischen Kurie im Rahmen des kanonischen Absolutionsprozesses 1330–1346* (= *Quellen und Studien zur Verfassungsgeschichte des Deutschen Reiches im Mittelalter und Neuzeit.* Bd. 10). Böhlau, Weimar 1968.
* Hubertus Seibert (Uusegääber): *Ludwig der Bayer (1314–1347). Reich und Herrschaft im Wandel.* Schnell & Steiner, Regensburg 2014, ISBN 978-3-7954-2757-3.
* Robert Suckale: *Die Hofkunst Ludwigs des Bayern.* Hirmer, München 1993, ISBN 3-7774-5800-7.
* Heinz Thomas: *Ludwig der Bayer (1282–1347). Kaiser und Ketzer.* Pustet, Regensburg 1993, ISBN 3-222-12217-2 

## Weblingg

* 
* 
* 
* Veröffentlichungen zu Ludwig IV. im Opac der Regesta Imperii